3. การประกอบธุรกิจของแต่ละสายผลิตภัณฑ์

3.1) ลักษณะผลิตภัณฑ์หรือบริการ

 

ปัจจุบันบริษัทฯ ผลิตสินค้าเครื่องใช้ไฟฟ้าภายในบ้าน 3 ประเภทได้แก่ พัดลม ตู้เย็น เครื่องปั๊มน้ำ โดยการผลิตจะเน้นผลิตภัณฑ์ที่มีคุณภาพ ความปลอดภัย และใช้เทคโนโลยีที่ทันสมัย ทำให้สินค้ามีราคาขายสูงกว่าคู่แข่งขัน ลูกค้าของบริษัทฯ จึงเป็นกลุ่มที่คำนึงถึงปัจจัยข้างต้นเป็นหลักมากกว่าปัจจัยด้านราคา ทั้งนี้ผลิตภัณฑ์พัดลมและตู้เย็นจะมีลักษณะการขายแบบฤดูกาล โดยมียอดการจำหน่ายสูงในช่วงฤดูร้อนคือเดือนมีนาคม - มิถุนายนของปี ส่วนเครื่องปั๊มน้ำมียอดการจำหน่ายสูงในช่วงเดือนตุลาคม – พฤษภาคมของปี 

2.  การตลาดและภาวะการแข่งขัน

ภาวะการแข่งขันในตลาดเครื่องใช้ไฟฟ้ายังคงสูง ทั้งนี้แต่ละค่ายของผู้ผลิตไม่ว่าจะเป็นผู้ผลิตค่ายญี่ปุ่น
ค่ายเกาหลี หรือค่ายผู้ผลิตจากประเทศจีน ต่างก็ประสบภาวะต้นทุนที่สูงขึ้นอย่างต่อเนื่อง
ในขณะที่การปรับเปลี่ยนระดับราคาสูงขึ้นเล็กน้อย แต่ละค่ายได้มีการพัฒนาผลิตภัณฑ์ให้มี features
เพิ่มขึ้นเพื่อให้มีความแตกต่างจากคู่แข่งขัน
รวมถึงการพัฒนาผลิตภัณฑ์ให้ได้มาตรฐานความปลอดภัยหรือข้อกำหนดต่างๆ อาทิ
การประหยัดพลังงาน การจำกัดปริมาณการใช้สารที่มีผลกระทบต่อมนุษย์และสิ่งแวดล้อม

ผลกระทบและภาวะแข่งขันในตลาดดังกล่าว
ยังผลให้ผู้ผลิตบางรายได้มีการเปลี่ยนแปลงกลยุทธ์ในการดำเนินธุรกิจ อาทิ
หันไปพัฒนาผลิตภัณฑ์รุ่นอื่นที่ให้ผลกำไรมากกว่า
บางรายได้มีการลดจำนวนการผลิตหรือยกเลิกการผลิตในบางรุ่นของผลิตภัณฑ์ที่มีภาวะขาดทุน
ดังนั้นผู้ผลิตต่างๆ จึงพยายามคิดหากลยุทธ์วิธีการในการพัฒนาผลิตภัณฑ์ให้มีต้นทุนและราคา
รวมทั้งคุณภาพสินค้าที่เป็นไปตามข้อกำหนดให้สามารถแข่งขันในตลาดได้

ปัจจุบัน บริษัทฯ ได้ดำเนินธุรกิจใน 3 ฐานตลาดหลัก ได้แก่ ตลาดภายในประเทศ
ตลาดประเทศญี่ปุ่นและตลาดต่างประเทศอื่นๆ ซึ่งในปีงบประมาณ 2548 มีสัดส่วนเท่ากับร้อยละ 33
: 53 : 14 ตามลำดับ โดยตลาดในประเทศได้จัดจำหน่ายผ่านบริษัท มิตซูบิชิ อีเล็คทริค
กันยงวัฒนา จำกัด ซึ่งมีร้านค้าตัวแทนจำหน่ายอยู่ทุกภูมิภาคของประเทศไทย
สำหรับตลาดในต่างประเทศบริษัทฯ
ได้ส่งออกไปจัดจำหน่ายโดยผ่านบริษัทในกลุ่มมิตซูบิชิอีเลคทริกเป็นส่วนใหญ่
ซึ่งมีตัวกลางจัดจำหน่ายอยู่ทั่วโลกทั้งในตลาดเอเชีย โอเชียเนีย ตลาดตะวันออกกลาง เป็นต้น

ตลาดภายในประเทศ สำหรับตลาดตู้เย็นมีแนวโน้มการเติบโตในตลาดที่มีขนาดตู้เย็น 2 ประตูขึ้นไป
เดิมความต้องการของตลาดส่วนใหญ่จะเป็นตู้เย็น 1 ประตู
ผู้ผลิตหลายรายได้ปรับเปลี่ยนกลยุทธ์โดยหันไปมุ่งทำการผลิตตู้เย็นขนาด 2 ประตูขึ้นไป
สำหรับการแข่งขันด้านราคายังคงมีการแข่งขันสูงโดยเฉพาะในกลุ่ม

การขายในตลาดโมเดิร์นเทรดที่มีการขายราคาพิเศษ
และมีโปรแกรมในการส่งเสริมการขายโดยมีการผ่อนชำระ

ยาวนานขึ้นรวมทั้งข้อเสนอดอกเบี้ยต่ำจนถึงศูนย์เปอร์เซ็นต์
สำหรับกลุ่มธุรกิจอสังหาริมทรัพย์และการก่อสร้างค่อนข้างจะชะลอตัว
ทำให้การขายผลิตภัณฑ์เครื่องปั๊มน้ำและพัดลมระบายอากาศชะลอตัวและมีแนวโน้มการชะลอตัวต่อเนื่องสาเหตุจากสภาวะทางการเมืองที่ยังไม่ชัดเจนในการจัดตั้งรัฐบาลใหม่
สำหรับพัดลมไฟฟ้าความต้องการของตลาดมีมากขึ้น
มีผู้ผลิตในประเทศหลายรายที่มีการผลิตพัดลมตั้งโต๊ะที่มีราคาถูกมาก
และมีผู้ผลิตรายเดิมหลายรายใช้กลยุทธ์ในการทำธุรกิจ OEM ( Original Equipment
Manufacturer ซึ่งผลิตสินค้าตามคำสั่งซื้อและแบบของผู้อื่น
โดยผู้สั่งซื้อจะติดตราของตนและส่งขายเอง ) แทน หรือหันไปดำเนินธุรกิจในผลิตภัณฑ์อื่น

ตลาดญี่ปุ่น มีการขยายการส่งออกเพิ่มสูงขึ้นเป็นอย่างมาก โดยเฉพาะสินค้าตู้เย็น
สามารถเพิ่มสัดส่วนการตลาดสูงขึ้น ซึ่งรวมการขายจากที่ผลิตโดยบริษัท มิตซูบิชิ อีเลคทริค
คอร์ปอเรชั่น ประเทศญี่ปุ่นแล้วมีสัดส่วนการตลาดเป็นอันดับหนึ่ง จากการดำเนินกลยุทธ์การตลาด
ในการพัฒนาผลิตภัณฑ์ใหม่ๆที่ตรงกับความต้องการตลาด
การดำเนินกิจกรรมทางการตลาดกับกลุ่มตัวแทนขายและพนักงานขาย
อีกทั้งการปรับกระบวนการวางแผนการขายและแผนการผลิตให้สอดคล้องกับความต้องการตลาด

สำหรับการส่งออกไปตลาดต่างประเทศอื่นๆ
ยังคงมีการแข่งขันสูงทั้งในด้านราคาและด้านการพัฒนาผลิตภัณฑ์
อีกทั้งประเทศพัฒนาแล้วในหลายประเทศได้เพิ่มข้อกำหนดในด้านมาตรฐานความปลอดภัยของผลิตภัณฑ์
รวมถึงข้อกำหนดในเรื่องประหยัดพลังงาน
การจำกัดการใช้วัตถุดิบและชิ้นส่วนที่มีผลกระทบต่อมนุษย์และสิ่งแวดล้อม บริษัทฯ
ได้มีการปรับเปลี่ยนกระบวนการพัฒนาผลิตภัณฑ์และกระบวนการผลิต
ให้สอดคล้องกับข้อกำหนดดังกล่าวในแต่ละประเทศ
รวมทั้งการมุ่งเน้นการพัฒนาผลิตภัณฑ์ให้มีความแข็งแกร่งในเรื่องการออกแบบ คุณภาพ และราคา

3.3) กระบวนการผลิตผลิตภัณฑ์และการบริการ

บริษัทฯ มีโรงงานผลิต 2 แห่ง คือ

1. สำนักงานใหญ่ ตั้งอยู่ที่ 67 หมู่ 11 ถนนบางนา-ตราด กม.20 ตำบลบางโฉลง อำเภอบางพลี
จังหวัดสมุทรปราการ 10540 ใช้เป็นโรงงานผลิตสินค้าประเภทพัดลม ปั๊มน้ำและตู้เย็นของบริษัทฯ

2. สาขา 1 ตั้งอยู่ที่ 67/1 หมู่ 11 ถนนบางนา-ตราด กม.20 ตำบลบางโฉลง อำเภอบางพลี
จังหวัด สมุทรปราการ 10540 ใช้เป็นโรงงานผลิตสินค้าประเภทตู้เย็น
แม่พิมพ์และผลิตชิ้นส่วนของบริษัทฯ

(1) วัตถุดิบที่สำคัญที่ใช้ในการผลิตในปัจจุบันของบริษัทฯ ได้แก่

1. ชิ้นส่วนพลาสติกและเม็ดพลาสติก เช่น ฝาครอบและฐานเครื่องปั๊มน้ำ
พลาสติกแผ่นเพื่อนำมาขึ้นรูปเป็นโครงตู้เย็นภายใน ใบพัดและฐานของพัดลม เป็นต้น

2. ชิ้นส่วนโลหะ เช่น เหล็กแผ่นเพื่อทำโครงตู้เย็นและถังเก็บความดันเครื่องปั๊มน้ำ
เส้นลวดเพื่อทำตะแกรงครอบใบพัดลม
ชิ้นส่วนทองแดงประกอบด้วยลวดทองแดงอาบน้ำยาเพื่อทำขดลวดแม่เหล็กของมอเตอร์พัดลม
ท่อทองแดงในระบบทำความเย็นของตู้เย็น เป็นต้น

3. ชิ้นส่วนอิเล็กทรอนิกส์ เช่น Electronic Parts และ Capacitor
ซึ่งเป็นชิ้นส่วนหลักในการผลิตตู้เย็น

4. คอมเพรสเซอร์ เป็นชิ้นส่วนหลักของการผลิตตู้เย็น

ในปัจจุบันร้อยละ 92.07 ของมูลค่าซื้อชิ้นส่วนและวัตถุดิบทั้งหมด บริษัทฯ
ทำการสั่งซื้อจากผู้ผลิตในประเทศ และผู้นำเข้าโดยตรง
โดยกระจายการสั่งซื้อผ่านผู้ขายหลายรายด้วยกัน

  สำหรับการสั่งซื้อชิ้นส่วนและวัตถุดิบร้อยละ 7.93 ของมูลค่าการสั่งซื้อเป็นการนำเข้าวัตถุดิบ

จากต่างประเทศ

ข) ผลกระทบต่อสิ่งแวดล้อม

  บริษัทฯ
  ตระหนักในผลกระทบต่อสิ่งแวดล้อมอันเกิดจากกระบวนการผลิตผลิตภัณฑ์รวมถึงงานบริการของบริษัทฯ
  ความตระหนักดังกล่าวนำไปสู่ความมุ่งมั่นในการปรับปรุงกระบวนการผลิตโดยการใช้สารเคมีที่ไม่มีผลกระทบต่อสิ่งแวดล้อม
  หรือมีผลกระทบต่อสิ่งแวดล้อมน้อยที่สุด

จากความมุ่งมั่นไปสู่การปฏิบัติจริง ในปีพุทธศักราช 2549 บริษัทฯ
ได้เริ่มทำการผลิตผลิตภัณฑ์ที่ไม่ทำอันตรายต่อมนุษย์และต่อสิ่งแวดล้อม ภายใต้คำสั่ง RoHS
(Restriction of the use of certain Hazardous Substance)
ซึ่งเป็นการจำกัดการใช้สารอันตรายในอุปกรณ์เครื่องใช้ไฟฟ้าและอิเล็กทรอนิกส์
เพื่อลดความเสี่ยงจากสารอันตรายที่มีในอุปกรณ์ไฟฟ้าและอิเล็กทรอนิกส์ที่มีผลต่อสุขภาพและสิ่งแวดล้อม

สารอันตรายที่ระบุว่าต้องจำกัดการใช้ตามข้อกำหนดคือ ตะกั่ว ปรอท แคดเมียม Cromium -
Hexavalent (Cr. +6) Polybromo – Biphenyl ( PBB ) และ Polybromo –
Diphenylether ( PBDE )

3.4) งานที่ยังไม่ส่งมอบ

- ไม่มี -